ขูดมดลูกเมื่อวันที่6กุมภาค่ะ หลังจากนั้นมาก็ยังไม่มีประจำเดือนแต่อย่างใด แต่เมื่อคืนวันที่13มีนา ได้มีอะไรกับแฟนครั้งแรกตั้งแต่ขูดมดลูกมา แบบนี้จะมีโอกาสตั้งครรภ์อีกไหมคะ (อยากมีน้องค่ะ:) )
สวัสดีค่ะในกรณีนี้น่าจะเป็นการขูดมดลูกเพื่อยุติการตั้งครรภ์โดยหลังการขูดมดลูกกรณีนี้ อาจจะยังไม่มีการตกไข่และยังไม่มีประจำเดือนกลับมาเป็นปกติได้ภายในประมาณ 1-2 เดือน เป็นช่วงที่ร่างกายควรฟื้นตัว และควรทำการคุมกำเนิดเพื่อไม่ให้ตั้งครรภ์ซ้ำเร็วเกินไปการที่ยังไม่มีประจำเดือนมา ก็น่าจะยังบ่งบอกว่ายังไม่มีการตกไข่ และโอกาสตั้งครรภ์ก็ยังมีได้น้อย แต่อย่างไรก็ตาม หากกลับมาตกไข่เป็นเดือนแรก ก่อนที่จะหลุดลอกออกมาเป็นประจำเดือนให้เห็น ก็อาจทำให้เกิดการตั้งครรภ์ได้ ถ้ามีเพศสัมพันธ์ในช่วงดังกล่าวแนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปยังไม่มาตามปกติ ควรไปยืนยันผลที่รพ.และหาสาเหตุต่อไป